ai4bharat/Pralekha huggingface dataset:
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളിൽ/കേന്ദ്രഭരണ പ്രദേശങ്ങളിൽ കോവിഡ് -19 വാക്സിൻ ലഭ്യത സംബന്ധിച്ച പുതിയ വിവരങ്ങൾ
സംസ്ഥാനങ്ങൾക്ക്/കേന്ദ്രഭരണ പ്രദേശങ്ങൾക്ക് നൽകിയത് 86.51 കോടിയിലധികം വാക്സിൻ ഡോസുകൾ
ഉപയോഗിക്കാത്ത 5 കോടിയിലധികം ഡോസ് സംസ്ഥാനങ്ങളുടെയും/കേന്ദ്രഭരണ പ്രദേശങ്ങളുടെയും പക്കൽ ഇനിയും ലഭ്യം; 63.69 ലക്ഷം ഡോസ് ഉടൻ ലഭ്യമാക്കും
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്രഗവൺമെന്റ് പ്രതിജ്ഞാബദ്ധമാണ്. ഏവർക്കും കോവിഡ്-19 പ്രതിരോധ കുത്തിവയ്പു നൽകുന്ന പ്രക്രിയയുടെ പുതിയ ഘട്ടത്തിന് രാജ്യത്ത് 2021 ജൂൺ 21നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണപ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണപ്രദേശങ്ങൾക്കും സൗജന്യമായി നൽകും.
വാക്സിൻ ഡോസുകൾ

വിതരണം ചെയ്തത്
86,51,52,695
ഉടൻ ലഭ്യമാക്കുന്നത്
63,69,890
ബാക്കിയുള്ളത്
5,00,46,000
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 86.51 കോടിയിലധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്. അധികമായി 63.69 ലക്ഷം  ഡോസുകൾ ഉടൻ ലഭ്യമാക്കും.
ഉപയോഗിക്കാത്ത 5 കോടിയിലധികം  വാക്സിൻ ഡോസുകൾ സംസ്ഥാനങ്ങളുടെയും/കേന്ദ്രഭരണ പ്രദേശങ്ങളുടെയും പക്കൽ ഇനിയും ബാക്കിയുണ്ട്.
(Visitor Counter : 174
വാര്ത്താവിതരണ പ്രക്ഷേപണ മന്ത്രാലയം
കോവിഡിന്റെ രണ്ടാം തരംഗത്തിൽ നിന്നുള്ള സാഹചര്യങ്ങൾ ചർച്ച ചെയ്യാൻ മന്ത്രിതല സമിതി യോഗം ചേർന്നു
ന്യൂഡൽഹി, ഏപ്രിൽ 30, 2021
രാജ്യത്തെ കോവിഡ് രണ്ടാം തരംഗത്തിൽ നിന്ന് ഉണ്ടാകുന്ന സ്ഥിതിഗതികൾ ചർച്ച ചെയ്യുന്നതിനായി മന്ത്രിതല സമിതി ഇന്ന് യോഗം ചേർന്നു. കേന്ദ്രം, സംസ്ഥാന സർക്കാരുകൾ, ഇന്ത്യയിലെ ജനങ്ങൾ എന്നിവരുടെ കൂട്ടായ പരിശ്രമത്തെ അടിസ്ഥാനമാക്കി കോവിഡിനെതിരെ പോരാടുന്നതിനുള്ള ഇന്ത്യാ ഗവൺമെന്റിന്റെ ‘ടീം ഇന്ത്യ’ സമീപനം യോഗത്തിൽ എടുത്തുകാട്ടി.
ഈ സാഹചര്യത്തെ നേരിടാൻ സർക്കാറിന്റെ എല്ലാ വിഭാഗങ്ങളും ഐക്യത്തോടെയും വേഗത്തിലും പ്രവർത്തിക്കുന്നുണ്ടെന്ന് പ്രധാനമന്ത്രി ശ്രീ നരേന്ദ്ര മോദി പറഞ്ഞു. അതത് പ്രദേശങ്ങളിലെ ആളുകളുമായി സമ്പർക്കം പുലർത്താനും അവരെ സഹായിക്കാനും അവരുടെ പ്രതികരണം നേടാനും മന്ത്രിമാരോട് അദ്ദേഹം അഭ്യർത്ഥിച്ചു. പ്രാദേശിക തലത്തിലുള്ള പ്രശ്നങ്ങൾ ഉടനടി തിരിച്ചറിഞ്ഞ് പരിഹരിക്കപ്പെടുന്നുണ്ടെന്ന് ഉറപ്പുവരുത്തേണ്ടതിന്റെ ആവശ്യകതയെക്കുറിച്ച് അദ്ദേഹം ഊന്നിപ്പറഞ്ഞു.
കേന്ദ്ര, സംസ്ഥാന സർക്കാരുകളും ഇന്ത്യയിലെ ജനങ്ങളും കഴിഞ്ഞ 14 മാസത്തിനിടെ നടത്തിയ എല്ലാ ശ്രമങ്ങളും കൗൺസിൽ അവലോകനം ചെയ്തു.
അടിസ്ഥാന സൗകര്യങ്ങൾ വികസിപ്പിക്കുന്നതിന് സംസ്ഥാനങ്ങളുമായി ഏകോപിപ്പിച്ച് കേന്ദ്രസർക്കാർ നടത്തിയ ശ്രമങ്ങളെക്കുറിച്ച് യോഗത്തിൽ വിശദീകരിച്ചു. മെഡിക്കൽ അവശ്യവസ്തുക്കളുടെ വിതരണവും ലഭ്യതയും വർദ്ധിപ്പിക്കുന്നതിന് സ്വീകരിക്കുന്ന നടപടികളും ചൂണ്ടിക്കാട്ടി. കോവിഡ് ഉചിത പെരുമാറ്റത്തിന്റെ പ്രാധാന്യവും സമിതി ഊന്നിപ്പറഞ്ഞു.
ഇത്ര വലിയ ദൗത്യം നിറവേറ്റുന്നതിന് സമൂഹത്തിന്റെ പങ്കാളിത്തം വളരെ പ്രധാനമാണെന്ന് ആവർത്തിച്ച സമിതി, രാജ്യം അവസരത്തിനൊത്ത് ഉയരുമെന്നും വൈറസിനെ പരാജയപ്പെടുത്തുമെന്നും ആത്മവിശ്വാസം പ്രകടിപ്പിച്ചു.
വീഡിയോ കോൺഫറൻസിംഗിലൂടെ നടന്ന യോഗത്തിൽ പ്രധാനമന്ത്രി ശ്രീ നരേന്ദ്രമോദി അധ്യക്ഷത വഹിച്ചു. മന്ത്രിമാരും പ്രധാനമന്ത്രിയുടെ പ്രിൻസിപ്പൽ സെക്രട്ടറി, കാബിനറ്റ് സെക്രട്ടറി എന്നിവരും പങ്കെടുത്തു. നീതി ആയോഗ് അംഗം  ഡോ. വി. കെ. പോൾ കോവിഡ്-19 മഹാമാരി നേരിടുന്നതിന് സ്വീകരിച്ച നടപടികളെക്കുറിച്ച് അവതരണം നടത്തി.
RRTN/SKY
വാര്ത്താവിനിമയ, വിവരസാങ്കേതികവിദ്യാ മന്ത്രാലയം
കോവിഡ് -19 പ്രതിസന്ധിയിലും തപാൽവകുപ്പ് ജനസേവനം തുടരുക: സഞ്ജയ് ധോത്രേ
(കോവിഡ് -19 മായി ബന്ധപ്പെട്ട ലോക്ക്ഡൗൺ സമയത്ത് തപാൽ വകുപ്പ് കൈക്കൊണ്ട നടപടികൾ വാർത്താവിനിമയ, മാനവവിഭവശേഷി വികസന സഹമന്ത്രി ശ്രീ സഞ്ജയ് ധോത്രേ വീഡിയോ കോൺഫറൻസിലൂടെ അവലോകനം ചെയ്തു. വകുപ്പ് സ്വീകരിച്ച വിവിധ നടപടികളിൽ മന്ത്രി സംതൃപ്തി പ്രകടിപ്പിച്ചു. സാമൂഹ്യ അകലം പാലിക്കാനുള്ള എല്ലാ മാനദണ്ഡങ്ങളും അനുസരിച്ച് രാജ്യത്തിനായി സേവനത്തിലേർപ്പെടാൻ പരമാവധി ശ്രമിക്കണമെന്ന് അദ്ദേഹം ആഹ്വാനം ചെയ്തു.
എല്ലാ സർക്കാർ വകുപ്പുകളും തപാൽ വകുപ്പിന്റെ സുശക്തമായ വിതരണ സംവിധാനം ഉപയോഗപ്പെടുത്തേണ്ടതുണ്ടെന്നും വകുപ്പുകൾ തമ്മിൽ ബന്ധിപ്പിച്ചുള്ള സേവനം തപാൽ വകുപ്പിന് പുതിയ അവസരം നൽകുമെന്നും ശ്രീ സഞ്ജയ് ധോത്രേ പറഞ്ഞു. ആധാർ ബന്ധിത പേയ്മെന്റ് സംവിധാനങ്ങൾ  തപാൽ വകുപ്പ് വ്യാപകമായി പ്രചരിപ്പിക്കണം. ഡിവിഷണൽ മേധാവികൾ ജില്ലാ കളക്ടർമാരുമായും സംസ്ഥാന ഭരണകേന്ദ്രങ്ങളുമായും ഇടപെട്ട് പണം വീട്ടുപടിക്കൽ എത്തിക്കുന്ന പദ്ധതി ഏകോപിപ്പിക്കണമെന്നും മന്ത്രി പറഞ്ഞു.
നിലവിൽ വിലക്കുള്ള മേഖലകളിൽ ഒഴികെ രാജ്യത്തുടനീളമുള്ള പോസ്റ്റോഫീസുകള് പ്രവർത്തിക്കുകയും സേവനങ്ങൾ എത്തിക്കുന്നതായും മന്ത്രിയെ അറിയിച്ചു. മരുന്നുകൾ, കോവിഡ് -19 ടെസ്റ്റ് കിറ്റുകൾ, മാസ്കുകൾ, സാനിറ്റൈസർ, വ്യക്തി സുരക്ഷാ ഉപകരണങ്ങൾ, വെന്റിലേറ്ററുകൾ, ഡിഫിബ്രില്ലേറ്ററുകൾ എന്നിവ ഉൾപ്പെടെയുള്ള മെഡിക്കൽ ഉപകരണങ്ങൾ വിതരണം ചെയ്യുന്നതിന് പ്രത്യേക പരിഗണന നൽകുന്നുണ്ട്.
2020 ഏപ്രിൽ 20 വരെയുള്ള ലോക്ക്ഡൗൺ കാലയളവിൽ, 28,000 കോടി രൂപയുടെ, 1.8 കോടി തപാൽ സേവിംഗ് ബാങ്കുകൾ ഇടപാടുകൾ നടത്തിയതായി മന്ത്രിയെ അറിയിച്ചു. കൂടാതെ 2100 കോടി രൂപയുടെ 84 ലക്ഷം ഐപിപിബി ഇടപാടുകളും നടന്നു. 135 കോടിയുടെ 4.3 ലക്ഷം എടിഎം ഇടപാടുകളും രാജ്യത്തുടനീളം നടന്നു.
ഇന്ത്യ പോസ്റ്റ് പേയ്മെന്റ് ബാങ്കിന്റെ എഇപിഎസ് ഏതു ഷെഡ്യൂൾഡ് ബാങ്കുകളുടെയും അക്കൗണ്ടുകളിൽ നിന്ന് പണം പിൻവലിച്ച് വീട്ടിൽ എത്തിച്ചു നൽകുന്നു. 300 കോടി രൂപയുടെ 15 ലക്ഷം എഇപിഎസ് ഇടപാടുകളാണ് ഈ കാലയളവിൽ നടത്തിയത്. 480 കോടി രൂപയുടെ ഏകദേശം 52 ലക്ഷം നേരിട്ടുള്ള ആനുകൂല്യ കൈമാറ്റം, ലോക്ക്ഡൗൺ കാലയളവിൽ നടത്തി. ആധാർ അധിഷ്ഠിത പേയ്മെന്റ് സംവിധാനം വഴിയുള്ള തപാൽ വകുപ്പിന്റെ സേവനം ഗ്രാമീണ മേഖലയിലുള്ളവർക്കും, വയോധികർ, ദിവ്യാംഗർ, പെൻഷൻകാർ എന്നിവർക്കും വളരെയധികം സഹായകമായി.
വിവിധ ആവശ്യങ്ങള്ക്കനുസരിച്ചുള്ള അടിസ്ഥാന തപാൽ സേവനങ്ങൾ എത്തിക്കുന്നതിനായി രാജ്യത്തിന്റെ വിവിധ മേഖലകളിൽ സഞ്ചരിക്കുന്ന തപാൽ ഓഫീസുകളും പ്രവര്ത്തിക്കുന്നുണ്ട്. സന്നദ്ധസംഘടനകളുമായും ജില്ലാ ഭരണകൂടവുമായും ബന്ധപ്പെട്ട് സാധനങ്ങളും സേവനങ്ങളും എത്തിക്കാൻ തപാൽ വകുപ്പ് സ്വമേധയാ പങ്കാളികളാകുകയും, ഭക്ഷ്യവസ്തുക്കളും റേഷനും എത്തിക്കുകയും ചെയ്യുന്നു.
ചില തപാൽ സർക്കിളുകളിൽ, ശുചീകരണ തൊഴിലാളികൾക്കും പൊതുജനങ്ങൾക്കും വിതരണം ചെയ്യുന്നതിനായി മാസ്കുകളും തയാറാക്കുന്നുണ്ട്.
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങള്
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നല്കിയത് മൊത്തം 209.40 കോടി  ഡോസ് വാക്സിന്
കഴിഞ്ഞ 24 മണിക്കൂറിനിടെ 13,15,536 ഡോസ് വാക്സിനുകള് വിതരണം ചെയ്തു.
രാജ്യത്ത് നിലവില് ചികിത്സയിലുള്ളത് 1,01,166 പേര്
ചികിത്സയിലുള്ളത് 0.23 ശതമാനം പേര്
രോഗമുക്തി നിരക്ക് 98.58%
കഴിഞ്ഞ 24 മണിക്കൂറിനിടെ 13,900 പേര് സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 4,36,99,435 ആയി.
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 13,272 പേര്ക്ക്
പ്രതിദിന രോഗസ്ഥിരീകരണ നിരക്ക് 
പ്രതിവാര രോഗസ്ഥിരീകരണ നിരക്ക് 
ആകെ നടത്തിയത് 88.21 കോടി പരിശോധനകള് ; കഴിഞ്ഞ 24 മണിക്കൂറിനിടെ നടത്തിയത് 3,15,231 പരിശോധനകള്.
(ND
PIB Headquarters
ആദായ നികുതി വകുപ്പിന്റെ വിജിലന്സ് ബോധവല്ക്കരണ വാരാചരണത്തിന് സമാപനം
 വൈകുന്നേരം3.30 ന് കവടിയാറിലുള്ള ആയാകര് ഭവനിലെ ടാക്സ് റിക്രിയേഷന് ക്ലബ്ബ് ഹാളില് നടക്കും. സംസ്ഥാന മുഖ്യ വിവരാവകാശ കമ്മിഷണര് ശ്രീ. വിന്സെന്റ് എം. പോള് മുഖ്യാതിഥിയായിരിക്കും.
ആരോഗ്യ, കുടുംബക്ഷേമ മന്ത്രാലയം
ഉപയോഗിക്കാത്ത 50 ലക്ഷം കോവിഷീൽഡ് വാക്സിൻ ഡോസുകൾ ഫെബ്രുവരി അവസാനത്തോടെ പാഴായേക്കുമെന്ന് അവകാശപ്പെടുന്ന മാധ്യമ റിപ്പോർട്ടുകൾ വസ്തുതാ വിരുദ്ധവും തെറ്റിദ്ധാരണാജനകവും ആണ്
ന്യൂ ഡൽഹി, ഫെബ്രുവരി 03, 2022
ഉപയോഗിക്കാത്ത 50 ലക്ഷം കോവിഷീൽഡ് വാക്സിൻ ഡോസുകൾ ഫെബ്രുവരി അവസാനത്തോടെ പാഴായേക്കുമെന്ന് ചില മാധ്യമ റിപ്പോർട്ടുകൾ ഉണ്ട്. ഉപയോഗിക്കാൻ അനുവാദമുള്ള അവസാന തിയതിയോട്  അടുക്കുന്നതായി അവകാശപ്പെടുന്ന അത്തരം റിപ്പോർട്ടുകളിൽ സംസ്ഥാനം തിരിച്ചുള്ള ഡോസുകളുടെ എണ്ണത്തെക്കുറിച്ചുള്ള വിശദാംശങ്ങളൊന്നുമില്ലെന്നത് ശ്രദ്ധേയമാണ്.
വാക്സിൻ ഡോസുകൾ പാഴാകുന്നത് പരമാവധി കുറയ്ക്കാനും ഡോസുകൾ കാലഹരണപ്പെടാതിരിക്കാനും കൊവിഡ്-19 പ്രതിരോധ കുത്തിവയ്പ്പ് യജ്ഞത്തിന്റെ തുടക്കം മുതൽ തന്നെ സ്ഥിതിഗതികൾ അവലോകനം ചെയ്യാൻ വേണ്ട കൃത്യമായ ഉപദേശ നിർദ്ദേശങ്ങൾ എല്ലാ സംസ്ഥാന സർക്കാരുകൾക്കും കേന്ദ്ര ഗവൺമെന്റ് നൽകിയിട്ടുണ്ട്. 60 പ്രധാന വിതരണ കേന്ദ്രങ്ങളിലും "ഫസ്റ്റ് എക്സ്പയറി ഫസ്റ്റ് ഔട്ട്”  നയമാണ് പിന്തുടരുന്നത് .
സംസ്ഥാനങ്ങളിലെ സ്വകാര്യ ആശുപത്രികളുടെ പക്കലുള്ളതും വരും മാസങ്ങളിൽ കാലഹരണപ്പെടാൻ സാധ്യതയുള്ളതുമായ കോവിഡ് വാക്സിൻ ഡോസുകളുടെ തൽസ്ഥിതി സംസ്ഥാനങ്ങൾ പതിവായി അവലോകനം ചെയ്യണമെന്ന് 2021 നവംബർ മാസത്തിൽ, കേന്ദ്ര ആരോഗ്യ കുടുംബക്ഷേമ മന്ത്രാലയം നിർദ്ദേശിച്ചു.
വാക്സിൻ ഡോസുകൾ കാലഹരണപ്പെടാൻ അനുവദിക്കരുതെന്നും സംസ്ഥാനങ്ങൾക്കും സ്വകാര്യ സ്ഥാപനങ്ങൾക്കും നിർദ്ദേശം നൽകിയിട്ടുണ്ട്. കൂടാതെ, സ്വകാര്യ ആശുപതികളിലെ വാക്സിൻ ഡോസുകളുടെ ഉപയോഗം പരിശോധിക്കാൻ അഡിഷണൽ ചീഫ് സെക്രട്ടറി  അല്ലെങ്കിൽ പ്രിൻസിപ്പൽ സെക്രട്ടറി  പങ്കെടുക്കുന്ന പ്രസ്തുത ആശുപത്രികളുടെ വീഡിയോ കോൺഫറൻസ് വിളിച്ചു ചേർക്കേണ്ടതാണ്. സ്വകാര്യ ആശുപത്രികളിൽ കോർപ്പറേറ്റ് സാമൂഹിക ഉത്തരവാദിത്ത ഫണ്ട് വിനിയോഗിച്ചോ / സബ്സിഡി നിരക്കിലോ പ്രതിരോധ കുത്തിവയ്പ്പ് സംഘടിപ്പിക്കുന്നത് പോലുള്ള ഇടപെടലുകൾ സംസ്ഥാനങ്ങൾക്ക് പരീക്ഷിക്കാമെന്നും നിർദ്ദേശിച്ചിട്ടുണ്ട്.
കൂടാതെ, ചില സംസ്ഥാനങ്ങളുടെ അഭ്യർത്ഥന മാനിച്ച്, വാക്സിൻ കാലഹരണപ്പെടുന്നില്ലെന്നും ഒരു വാക്സിൻ ഡോസും പാഴാകില്ലെന്നും ഉറപ്പാക്കാൻ സ്വകാര്യ ആരോഗ്യ സ്ഥാപനങ്ങളിൽ നിന്ന് സംസ്ഥാന സർക്കാർ ആരോഗ്യ കേന്ദ്രങ്ങളിലേക്ക് അടിയന്തര സാഹചര്യങ്ങളിൽ വാക്സിൻ കൈമാറ്റം ചെയ്യുന്ന ക്രമീകരണത്തിന് എതിർപ്പില്ലെന്ന് കേന്ദ്ര ആരോഗ്യ മന്ത്രാലയം വ്യക്തമാക്കിയിട്ടുണ്ട്. ഈ കൈമാറ്റം ചെയ്ത വാക്സിനുകൾ വിവരങ്ങൾ Co-WIN ഡിജിറ്റൽ പ്ലാറ്റ്ഫോമിൽ ലഭ്യമാണ്.
RRTN/SKY
പ്രധാനമന്ത്രിയുടെ ഓഫീസ്
ആന്ധ്രാപ്രദേശിലെ കുർനൂലിൽ ഉണ്ടായ വാഹനാപകടത്തിലെ ജീവഹാനിയിൽ പ്രധാനമന്ത്രി അനുശോചിച്ചു
ആന്ധ്രാപ്രദേശിലെ കുർനൂലിൽ ഉണ്ടായ വാഹനാപകടത്തിലെ ജീവഹാനിയിൽ പ്രധാനമന്ത്രി ശ്രീ നരേന്ദ്ര മോദി അനുശോചിച്ചു
"ആന്ധ്രാപ്രദേശിലെ കുർനൂൽ ജില്ലയിൽ ഉണ്ടായ റോഡപകടം ദുഖകരമാണ്. ദുഃഖത്തിന്റെ ഈ വേളയിൽ , എന്റെ ചിന്ത ദുരന്തബാധിതരുടെ കുടുംബാംഗങ്ങളോടൊപ്പമാണ്. പരിക്കേറ്റവർ വേഗത്തിൽ സുഖം പ്രാപിക്കട്ടെ എന്ന് ഞാൻ പ്രത്യാശിക്കുന്നു." പ്രധാനമന്ത്രി ട്വിറ്ററിൽ കുറിച്ചു
ആരോഗ്യ, കുടുംബക്ഷേമ മന്ത്രാലയം
രാജ്യമെമ്പാടും ഇതുവരെ നൽകിയത് 2.4 കോടിയിലേറെ വാക്സിൻ ഡോസുകൾ
കഴിഞ്ഞ 24 മണിക്കൂറിനിടെ നൽകിയത് 13.5 ലക്ഷം ഡോസുകൾ
മഹാരാഷ്ട്ര, കേരളം, പഞ്ചാബ്, കർണാടകം, ഗുജറാത്ത്, തമിഴ്നാട് എന്നിവിടങ്ങളിൽ പ്രതിദിന കോവിഡ് ബാധിതരുടെ എണ്ണത്തിൽ വലിയ വർധന
ഇന്നു രാവിലെ ഏഴുവരെയുള്ള പ്രാഥമിക കണക്കുപ്രകാരം രാജ്യത്ത് വിവിധ സംസ്ഥാനങ്ങളിലും കേന്ദ്രഭരണപ്രദേശങ്ങളിലും 3,39,145 സെഷനുകളിലായി ഇതിനകം 2.43 കോടിയിലേറെ  വാക്സിൻ ഡോസ് നൽകി.
71,30,098 എച്ച്സിഡബ്ല്യുമാർ , 38,90,257 എച്ച്സിഡബ്ല്യുമാർ , 69,36,480 എഫ്എൽഡബ്ല്യുമാർ , 4,73,422 എഫ്എൽഡബ്ല്യുമാർ , വിവിധ രോഗങ്ങൾ ബാധിച്ച 45 വയസിനു മുകളിലുള്ള 8,33,526 ഗുണഭോക്താക്കൾ , 60 വയസിനു മുകളിലുള്ള 51,04,123 ഗുണഭോക്താക്കൾ  എന്നിവർ ഇതിൽ ഉൾപ്പെടുന്നു.
എച്ച്സിഡബ്ല്യുമാർ
ആദ്യ ഡോസ് - 71,30,098
രണ്ടാം ഡോസ് - 38,90,257
എഫ്എൽഡബ്ല്യുമാർ
ആദ്യ ഡോസ് - 69,36,480
രണ്ടാം ഡോസ് - 4,73,422
വിവിധ രോഗങ്ങൾ ബാധിച്ച 45 മുതൽ 60 വയസ്സ് വരെ പ്രായമുള്ളവർ
ആദ്യ ഡോസ് - 8,33,526
60 വയസിനു മുകളിൽ പ്രായമുള്ളവർ
ആദ്യ ഡോസ് - 51,04,123
ആകെ
2,43,67,906
വാക്സിനേഷൻ ഡ്രൈവിന്റെ 53-ാം ദിവസം , 13.5 ലക്ഷത്തിലധികം  വാക്സിൻ ഡോസുകൾ നൽകി. ഇതിൽ 52,351 സെഷനുകളിലായി 10,60,944 ഗുണഭോക്താക്കൾക്ക് ആദ്യ ഡോസ്  വാക്സിനേഷനാണ് നൽകിയത്. 2,98,229 എച്ച്സിഡബ്ല്യുമാർം എഫ്എൽഡബ്ല്യുമാർ എന്നിവർക്ക് രണ്ടാം ഡോസ് വാക്സിൻ ലഭ്യമാക്കി.
തീയതി: 2021 മാർച്ച് 9
എച്ച്സിഡബ്ല്യുമാർ
ആദ്യ ഡോസ്- 55,088
രണ്ടാം ഡോസ്- 1,50,779
എഫ്എൽഡബ്ല്യുമാർ
ആദ്യ ഡോസ്- 1,44,161
രണ്ടാം ഡോസ്- 1,47,450വിവിധ രോഗങ്ങൾ ബാധിച്ച 45 മുതൽ 60 വയസ്സ് വരെ പ്രായമുള്ളവർ
ആദ്യ ഡോസ് - 1,31,717
60 വയസിനു മുകളിൽ പ്രായമുള്ളവർ
ആദ്യ ഡോസ് - 7,29,978
ആകെ
ആദ്യ ഡോസ്- 10,60,944
രണ്ടാം ഡോസ്- 2,98,229
മഹാരാഷ്ട്ര, കേരളം, പഞ്ചാബ്, കർണാടകം, ഗുജറാത്ത്, തമിഴ്നാട് എന്നീ ആറ് സംസ്ഥാനങ്ങളിൽ പ്രതിദിന കോവിഡ് ബാധിതരുടെ എണ്ണം ഉയർന്ന നിലയിലാണ്. കഴിഞ്ഞ 24 മണിക്കൂറിനുള്ളിൽ 17,921 പേർക്കാാണ് പുതുതായി കോവിഡ് സ്ഥിരീകരിച്ചത്.
പുതിയ കേസുകളിൽ 83.76% മുകളിൽ സൂചിപ്പിച്ച ആറ് സംസ്ഥാനങ്ങളിലാണ്.
പുതിയ രോഗബാധിതരിൽ കൂടുതൽ മഹാരാഷ്ട്രയിലാണ് . കേരളത്തിൽ 2,316 പേരും പഞ്ചാബിൽ 1,027 പേരും പുതുതായി രോഗബാധിതരായി.
എട്ട് സംസ്ഥാനങ്ങളിൽ പ്രതിദിന രോഗബാധിതരുടെ എണ്ണത്തിൽ വർധനയാണുള്ളത്
നിലവിൽ രാജ്യത്താകെ ചികിത്സയിലുള്ളത് 1.84 ലക്ഷം  പേരാണ്.
ചുവടെയുള്ള ഗ്രാഫ് 2021 ജനുവരി 17 മുതൽ 2021 മാർച്ച് 10 വരെ ചികിത്സയിലുള്ളവരുടെ എണ്ണത്തിലെ പ്രതിദിനമാറ്റം ചൂണ്ടിക്കാട്ടുന്നു.
കോവിഡ് സാമ്പിൾ പരിശോധനയുടെ എണ്ണവും പ്രതിദിനം വർധിക്കുകയാണ്. രാജ്യത്താകെ ഇതുവരെ പരിശോധിച്ചത് 22 കോടിയിലേറെ  സാമ്പിളുകളാണ്.
പ്രതിദിന രോഗസ്ഥിരീകരണ നിരക്ക് നിലവിൽ 2.43% ആണ്.
കഴിഞ്ഞ 24 മണിക്കൂറിനുള്ളിൽ 133 മരണങ്ങൾ റിപ്പോർട്ട് ചെയ്തു.
ഇതിൽ 77.44% അഞ്ച് സംസ്ഥാനങ്ങളിലാണ്. ഏറ്റവും കൂടുതൽ ആളപായമുണ്ടായത് മഹാരാഷ്ട്രയിലാണ് . ദിവസേന 20 മരണമാണ് പഞ്ചാബിൽ. കേരളത്തിൽ 16 മരണം റിപ്പോർട്ട് ചെയ്തു.
കഴിഞ്ഞ 24 മണിക്കൂറിനുള്ളിൽ 19 സംസ്ഥാനങ്ങളിലും കേന്ദ്രഭരണപ്രദേശങ്ങളിലും കോവിഡ് 19 മരണങ്ങളൊന്നും റിപ്പോർട്ട് ചെയ്തിട്ടില്ല.
രാജസ്ഥാൻ, ആന്ധ്രപ്രദേശ്, ചണ്ഡിഗഢ്, ഒഡിഷ, ഉത്തരാഖണ്ഡ്, ഝാർഖണ്ഡ്, ബിഹാർ, പുതുച്ചേരി, ലക്ഷദ്വീപ്, സിക്കിം, ലഡാക്ക് , മണിപ്പൂർ, മേഘാലയ, നാഗാലാൻഡ്, ഡി & ഡി, ഡി & എൻ, ത്രിപുര, മിസോറാം, എ & എൻ ദ്വീപുകൾ, അരുണാചൽ പ്രദേശ് എന്നിവയാണവ.
നിതി ആയോഗ്
3000 അടല് ടിങ്കറിംഗ്ലാബുകള്കൂടി അനുവദിക്കും
നിതിആയോഗിന്റെ അടല് ഇന്നവേഷന് മിഷന് അടല് ടിങ്കറിംഗ്ലാബുകള്സ്ഥാപിക്കുന്നതിന് 3000 സ്കൂളുകളെകൂടിതിരഞ്ഞെടുത്തു. ഇതോടെഅടല് ടിങ്കറിംഗ്ലാബുകള് ഉള്ള സ്കൂളുകളുടെഎണ്ണം 5,441 ആയി. രാജ്യത്തുടനീളമുള്ളകുട്ടികളില് നൂതനാശയങ്ങള് പരിപോഷിപ്പിക്കുന്നതിനും, അവരില്സംരംഭകത്വരവളര്ത്തുന്നതിനും ലക്ഷ്യമിട്ടുകൊണ്ട്അടല് ടിങ്കറിംഗ്ലാബുകള് തുടങ്ങാന് തിരഞ്ഞെടുക്കപ്പെടുന്ന സ്കൂളുകള്ക്ക്അടുത്ത അഞ്ച്വര്ഷക്കാലയളവിനുള്ളില് 20 ലക്ഷംരൂപ ഗ്രാന്റായിലഭിക്കും. രാജ്യത്തെ ഓരോജില്ലയിലുംഅടല് ടിങ്കറിംഗ്ലാബുകള്സ്ഥാപിക്കുകയാണ്ഗവണ്മെന്റിന്റെലക്ഷ്യം.ഇത്തരംലാബുകളിലൂടെരാജ്യത്തെ യുവ നവീനാശയക്കാര്ക്ക് ത്രിമാന പ്രിന്റിംഗ്, റോബോട്ടിക്സ്, ഇന്റര്നെറ്റ്ഓഫ്തിംഗ്സ്, മൈക്രോ പ്രോസസ്സറുകള്മുതലായവയെകുറിച്ച്അറിവ്ലഭിക്കും.
(ND MRD – 480
ധനകാര്യ മന്ത്രാലയം
കസ്റ്റംസ് ക്ലിയറന്സ് വേഗത്തിലാക്കാന് പുതിയ സംവിധാനം
ഇറക്കുമതിചെയ്യുന്ന ചരക്കുകളുടെ കസ്റ്റംസ് ക്ലിയറന്സ് സംബന്ധിച്ച നിരീക്ഷണം ശക്തിപ്പെടുത്തുന്നതിനുള്ള ഡാഷ്ബോര്ഡും രാജ്യത്ത് എത്തിച്ചേരുന്ന അന്താരാഷ്ട്ര യാത്രികരുടെ കസ്റ്റംസ് ഡിക്ലറേഷന് മുന്കൂട്ടി നല്കാന് കഴിയുന്ന മൊബൈല് ആപ്ലിക്കേഷനുംകേന്ദ്ര ധനമന്ത്രി ശ്രീമതി. നിര്മ്മലാ സീതാരാമന് ന്യൂഡല്ഹിയില് ഉദ്ഘാടനം ചെയ്തു.
(വിവര സാങ്കേതികവിദ്യയില് അധിഷ്ഠിതമായ ഐസ്ഡാഷ് എന്ന കേന്ദ്ര കസ്റ്റംസിന്റെഡാഷ്ബോര്ഡ് വഴി രാജ്യത്തെ വിവിധ തുറമുഖങ്ങളിലുംവിമാനത്താവളങ്ങളിലുംദൈനംദിനം നടക്കുന്ന ചരക്ക് കസ്റ്റംസ് ക്ലിയറന്സ് നിരീക്ഷിക്കാന് കഴിയും. അന്താരാഷ്ട്ര യാത്രികര്ക്ക് തങ്ങളുടെ കസ്റ്റംസ് ക്ലിയറന്സ് മുന്കൂട്ടി നടത്താന് കഴിയുന്ന മൊബൈല് ആപ്പാണ് അതിഥി.
കേന്ദ്ര കസ്റ്റംസ് വകുപ്പാണ് ഇത് രണ്ടുംരൂപകല്പ്പന ചെയ്തത്.
തൊഴില്, ഉദ്യോഗ മന്ത്രാലയം
ലോക്ക്ഡൗൺ സമയത്ത് ഇപിഎഫ്ഒ 36.02 ലക്ഷം ക്ലെയിമുകൾ തീർപ്പാക്കി
ന്യൂഡൽഹി, ജൂൺ 09, 2020
(2020 ഏപ്രിൽ, മെയ് മാസങ്ങളിൽ ഇപിഎഫ്ഒ 36.02 ലക്ഷം ക്ലെയിമുകൾ തീർപ്പാക്കി. അതുവഴി 11,540 കോടി രൂപ അംഗങ്ങൾക്ക് വിതരണം ചെയ്തു. ഇതിൽ 15.54 ലക്ഷം ക്ലെയിമുകൾ വഴി നൽകിയ 4580 കോടി രൂപ അടുത്തിടെ അവതരിപ്പിച്ച പ്രധാൻ മന്ത്രി ഗരിബ് കല്യാൺ യോജനയുടെ ഭാഗമായ കോവിഡ് -19 അഡ്വാൻസ് പ്രകാരമാണ്.
കോവിഡ് -19 അഡ്വാൻസ് ഇപിഎഫ്ഒ അംഗങ്ങൾക്ക് ഈ പ്രയാസകരമായ വേളയിൽ ഒരു വലിയ സഹായമാണ്. പ്രത്യേകിച്ചും പ്രതിമാസവേതനം 15,000 രൂപയിൽ താഴെയുള്ളവർക്ക്. മൂന്ന് മാസത്തെ അടിസ്ഥാന വേതനം, ഡിഎ എന്നിവ അല്ലെങ്കിൽ ഇപിഎഫ് അക്കൗണ്ടിലെ അംഗത്തിന്റെ ക്രെഡിറ്റിലുള്ള തുകയുടെ 75% വരെ, ഏതാണോ കുറവ് അതാണ് കോവിഡ് -19 അഡ്വാൻസായി നൽകുന്നത്. അത് വഴി പല തൊഴിലാളികൾക്കും സമയബന്ധിതമായി ആശ്വാസം എത്തിക്കാനായി. ലോക്ക്ഡൗൺ സമയത്ത് അപേക്ഷിച്ചവരിൽ 74% ത്തിലധികം പേർ 15,000 രൂപയിൽ താഴെയുള്ള സ്ലാബിൽ പെട്ടവരാണ്.
ലോക്ക്ഡൗൺ സമയത്ത് ജോലിസ്ഥലത്തെ സാമൂഹ്യ അകല മാനദണ്ഡങ്ങൾ പാലിച്ച് 50% ൽ താഴെ ജീവനക്കാരുമായി ഇപിഎഫ്ഒ പ്രവർത്തിച്ചു. എന്നാൽപോലും, ഇപിഎഫ്ഒയുടെ ക്ലെയിം സെറ്റിൽമെന്റിനുള്ള സമയപരിധി ഏകദേശം 10 ദിവസത്തിൽ നിന്ന് 3 ദിവസം വരെ കുറയ്ക്കാനായി.
വെറും അഞ്ച് ദിവസത്തെ റെക്കോർഡ് സമയത്തിനുള്ളിൽ ഇപിഎഫ്ഒ ആദ്യത്തെ സമ്പൂർണ്ണ ഓട്ടോമാറ്റിക് ക്ലെയിം സെറ്റിൽമെന്റ് സംവിധാനം തുടങ്ങി. കോവിഡ് 19 അഡ്വാൻസ് ക്ലെയിമുകളിൽ ഏകദേശം 54% ഇപ്പോൾ ഈ സംവിധാനം വഴി പരിഹരിക്കപ്പെടുന്നു. ഇതിലൂടെ ഭാവിയിലുള്ള ഇപിഎഫ്ഒ ക്ലെയിം സെറ്റിൽമെന്റിനുള്ള സമയം ഗണ്യമായി കുറയ്ക്കാനാവുമെന്ന് പ്രതീക്ഷിക്കുന്നു.
പ്രതിസന്ധി ഘട്ടങ്ങളിൽ അംഗങ്ങൾക്ക് സാമൂഹിക സുരക്ഷാ പിന്തുണ ഉറപ്പാക്കി, ഓട്ടോമേഷൻ, സമർപ്പിത തൊഴിൽശേഷി എന്നിവ വഴി പ്രതിദിനം 270 കോടി രൂപയുടെ 80,000 ത്തിലധികം ക്ലെയിമുകൾ ഇപിഎഫ്ഒ തീർപ്പാക്കുന്നു.
വാണിജ്യ വ്യവസായ മന്ത്രാലയം
2018 ലെ സംസ്ഥാനങ്ങളുടെ സ്റ്റാര്ട്ട് അപ്പ് റാങ്കിംഗ് പ്രഖ്യാപിച്ചു, ഗുജറാത്തിന് ഒന്നാം സ്ഥാനം; മികച്ച പ്രകടനം കാഴ്ച വച്ച സംസ്ഥാനങ്ങളില് കേരളവും
സംസ്ഥാനങ്ങളിലെ സ്റ്റാര്ട്ട് അപ്പുകളുടെ പ്രഥമ റാങ്കിംഗിന്റെ ഫലങ്ങള് കേന്ദ്ര വ്യവസായ നയ, പ്രോത്സാഹന വകുപ്പ് ഇന്ന് ന്യൂഡല്ഹിയില് പ്രഖ്യാപിച്ചു. ഏറ്റവും മികച്ച പ്രകടനം കാഴ്ച വച്ച സംസ്ഥാനമായി ഗുജറാത്തിനെ തിരഞ്ഞെടുത്തു.
മികച്ച പ്രകടനം കാഴ്ച വച്ച സംസ്ഥാനങ്ങളില് കേരളവും ഇടംനേടി. കര്ണ്ണാടക, ഒഡിഷ, രാജസ്ഥാന് എന്നിവയാണ് ഈ വിഭാഗത്തില് ഉള്പ്പെട്ട മറ്റ് സംസ്ഥാനങ്ങള്.
ആന്ധ്രാ പ്രദേശ്, ബീഹാര്, ഛത്തീസ്ഗഢ്, മധ്യപ്രദേശ്, തെലുങ്കാന എന്നീ സംസ്ഥാനങ്ങള് ലീഡേഴ്സ് എന്ന വിഭാഗത്തില് ഉള്പ്പെട്ടു.
ആസ്പയറിംഗ് ലീഡേഴ്സ് വിഭാഗത്തില് ഹരിയാന, ഹിമാചല് പ്രദേശ്, ജാര്ഖണ്ഡ്, ഉത്തര് പ്രദേശ്, പശ്ചിമ ബംഗാള് എന്നീ സംസ്ഥാനങ്ങള് ഇടംപിടിച്ചു.
സ്റ്റാര്ട്ടപ്പുകളുടെ മേഖലയില് ഉയര്ന്ന് വരുന്ന സംസ്ഥാനങ്ങളുടെ കൂട്ടത്തില് അസം, ഡല്ഹി, ഗോവ, ജമ്മുകാശ്മീര്, മഹാരാഷ്ട്ര, പഞ്ചാബ്, തമിഴ്നാട്, ഉത്തരാഖണ്ഡ് എന്നിവ ഉള്പ്പെടും.
ചണ്ഡിഗഢ്, മണിപ്പൂര്, മിസോറാം, നാഗാലാന്റ്, പുതുച്ചേരി, സിക്കിം, ത്രിപുര എന്നിവ തുടക്കക്കാരുടെ വിഭാഗത്തില് ബഹുമതിക്ക് അര്ഹരായി.
സംസ്ഥാനങ്ങളിലും, കേന്ദ്ര ഭരണ പ്രദേശങ്ങളിലും സ്റ്റാര്ട്ടപ്പുകളെ പ്രോത്സാഹിപ്പിക്കുന്നതില് നിര്ണ്ണായക സംഭാവനകള് നല്കിയ 51 ഉദ്യോഗസ്ഥരെ ചാമ്പ്യന്മാരായി തിരഞ്ഞെടുത്തു. സ്റ്റാര്ട്ടപ്പ് രംഗത്ത് സംസ്ഥാനങ്ങള്ക്കിടയില് ആരോഗ്യകരമായ മത്സരം ഉറപ്പ് വരുത്തുന്നതിനും കൂടുതല് മികച്ച സമ്പ്രദായങ്ങള് കണ്ടെത്തുന്നതിനും ലക്ഷ്യമിട്ടാണ് ഈ ഉദ്യമം സംഘടിപ്പിച്ചത്.
(ND MRD - 941
ആരോഗ്യ, കുടുംബക്ഷേമ മന്ത്രാലയം
രോഗമുക്തരുടെ എണ്ണം 30,000 ത്തോടടുത്ത് ഒരു ദിവസത്തെ ഏറ്റവും ഉയര്ന്ന നിലയില്; സുഖം പ്രാപിച്ചവരുടെ ആകെ എണ്ണം 7.82 ലക്ഷം കടന്നു
കോവിഡ് 19: പുതിയ വിവരങ്ങള്
ന്യൂഡല്ഹി, 23 ജൂലൈ 2020
(തുടര്ച്ചയായ രണ്ടാംദിനവും രാജ്യത്തെ കോവിഡ് 19 രോഗമുക്തരുടെ എണ്ണത്തില് ഗണ്യമായ വര്ധന. കഴിഞ്ഞ 24 മണിക്കൂറിനിടെ രോഗമുക്തരായത് ഇതുവരെയുള്ള ദിവസങ്ങളില്വച്ച് ഏറ്റവും അധികം പേരാണ്; 29,557 പേര്. ആകെ രോഗമുക്തരുടെ എണ്ണം 7,82,606 ആയി. രോഗമുക്തി നിരക്ക്: 63.18%. രോഗമുക്തരും ചികിത്സയിലുള്ളവരും തമ്മിലുള്ള അന്തരം 3,56,439 ആയി വര്ധിച്ചു.
കേന്ദ്രഗവണ്മെന്റിന്റെ നേതൃത്വത്തിലുള്ള കോവിഡ് 19 പ്രതിരോധ നടപടികളാണ് ഈ നേട്ടത്തിന് കാരണം. കേന്ദ്രത്തിന്റെയും സംസ്ഥാനങ്ങളുടെയും / കേന്ദ്രഭരണപ്രദേശങ്ങളുടെയും നിരന്തരമായ പരിശ്രമങ്ങള് കൂടുതല് ഫലപ്രദമായ നിയന്ത്രണം, ദ്രുതഗതിയിലുള്ള പരിശോധന, കാര്യക്ഷമമായ ചികിത്സ എന്നിവ ഉറപ്പാക്കുന്നു. സംയുക്ത നിരീക്ഷണ സംഘം  പോലുള്ള ആരോഗ്യ, കുടുംബക്ഷേമ മന്ത്രാലയത്തിലെ വിദഗ്ധരുടെ സമിതികളാണ് പ്രവര്ത്തനങ്ങള്ക്കു നേതൃത്വം നല്കുന്നത്. കൂടാതെ ന്യൂഡല്ഹി എയിംസ്, വിവിധ സംസ്ഥാനങ്ങളിലെ/ കേന്ദ്രഭരണപ്രദേശങ്ങളിലെ സെന്റര് ഓഫ് എക്സലന്സുകള്, ഐസിഎംആര്, എന്സിഡിസി എന്നിവയും രോഗപ്രതിരോധമേഖലയില് സംഭാവനകള് നല്കുന്നു. സംസ്ഥാനങ്ങള്ക്കു സഹായകമായി ന്യൂഡല്ഹി എയിംസിന്റെ നേതൃത്വത്തില് ടെലി-കണ്സള്ട്ടേഷന് പ്രോഗ്രാമും ഒരുക്കുന്നുണ്ട്. ഇതനുസരിച്ച് ആവശ്യമുള്ളയിടങ്ങളില് കേന്ദ്രം വിദഗ്ധ സംഘങ്ങളെ അയക്കുകയും ചെയ്യുന്നു. കൂട്ടായ ശ്രമങ്ങളുടെ ഫലമായി രാജ്യത്തെ കോവിഡ് മരണനിരക്കും കുറയുകയാണ്. നിലവില് 2.41% ആണ് രാജ്യത്തെ മരണനിരക്ക്. 4,26,167 പേരാണ് നിലവില് ചികിത്സയിലുള്ളത്.
കോവിഡ് 19-മായി ബന്ധപ്പെട്ട സാങ്കേതിക പ്രശ്നങ്ങള്, മാര്ഗനിര്ദേശങ്ങള്, ഉപദേശങ്ങള് എന്നിവയുടെ ആധികാരികവും പുതിയതുമായ വിവരങ്ങള്ക്ക് ഈ വെബ്സൈറ്റ് നിരന്തരം സന്ദര്ശിക്കുക: https://www.mohfw.gov.in/ @MoHFW_INDIA
കോവിഡ് -19 മായി ബന്ധപ്പെട്ട സാങ്കേതിക അന്വേഷണങ്ങള്ക്ക് technicalquery.covid19[at]gov[dot]in എന്ന ഇ-മെയിലില് ബന്ധപ്പെടുക. മറ്റ് അന്വേഷണങ്ങള്ക്ക് ncov2019[at]gov[dot]in അല്ലെങ്കില് @CovidIndiaSeva -യില് ബന്ധപ്പെടുക.
കോവിഡ് -19 സംബന്ധിച്ച ഏത് അന്വേഷണങ്ങള്ക്കും ദയവായി കേന്ദ്ര ആരോഗ്യ- കുടുംബ ക്ഷേമ മന്ത്രാലയത്തിന്റെ ഹെല്പ്പ് ലൈന് നമ്പരിരായ +91 11 23978046 ല് വിളിക്കുക; അല്ലെങ്കില് ടോള് ഫ്രീ നമ്പറായ 1075 ല് ബന്ധപ്പെടുക. കോവിഡ് 19 സംബന്ധിച്ച സംസ്ഥാനങ്ങളിലെയും കേന്ദ്ര ഭരണ പ്രദേശങ്ങളിലെയും ഹെല്പ് ലൈന് നമ്പരുകള് ഈ ലിങ്കില് ലഭ്യമാണ്:
https://www.mohfw.gov.in/pdf/coronvavirushelplinenumber.pdf.
തൊഴില്, ഉദ്യോഗ മന്ത്രാലയം
73.58 ലക്ഷം വരിക്കാരുടെ ഉപഭോക്തൃ രേഖകൾ  2020 ഏപ്രിൽ-ജൂൺ കാലയളവിൽ ഇപിഎഫ്ഒ പരിഷ്കരിച്ചു
 എംപ്ലോയീസ് പ്രൊവിഡന്റ് ഫണ്ട് ഓർഗനൈസേഷൻ  പരിഷ്കരിച്ചു.
52.12 ലക്ഷം വരിക്കാരുടെ വിവരങ്ങൾ ആധാറുമായും, 17.48 ലക്ഷം വരിക്കാരുടെ വിവരങ്ങൾ മൊബൈലുമായും , 17.87 ലക്ഷം വരിക്കാരുടെ വിവരങ്ങൾ ബാങ്ക് അക്കൗണ്ടുമായും ബന്ധപ്പെടുത്തിയാണ് പരിഷ്ക്കരിച്ചത്.
കെ.വൈ.സി. വിവരങ്ങൾ യൂണിവേഴ്സൽ അക്കൗണ്ട് നമ്പറുമായി  ബന്ധിപ്പിക്കുന്നതിലൂടെ വരിക്കാരുടെ ഐഡന്റിറ്റി സ്ഥിരീകരിക്കാൻ സഹായിക്കുന്ന ഒറ്റത്തവണ പ്രക്രിയയാണ് കെ.വൈ.സി.
വരിക്കാരുടെ ജനസംഖ്യാധിഷ്ഠിതമായ വ്യക്തിവിവരങ്ങളടങ്ങിയ വിശദാംശങ്ങൾ തിരുത്തുന്നതിനുള്ള വിപുലമായ നടപടികളും ഇ.പി.എഫ്.ഒ. ആരംഭിച്ചിട്ടുണ്ട്. 2020 ഏപ്രിൽ-ജൂൺ കാലയളവിൽ, 9.73 ലക്ഷം പേര് തിരുത്തലുകൾ, 4.18 ലക്ഷം ജനനത്തീയതി തിരുത്തലുകൾ, 7.16 ലക്ഷം ആധാർ നമ്പർ തിരുത്തലുകൾ എന്നിവ പൂർത്തിയായി. കെ.വൈ.സി. അക്കൗണ്ടുകൾ സമയബന്ധിതമായി പരിഷ്ക്കരിക്കുന്നതിന് വർക്ക് ഫ്രം ഹോം രീതിയാണ് ഇ.പി.എഫ്.ഒ. സ്വീകരിച്ചത്.
ഇതിനുപുറമെ, ആധാർ ബന്ധിപ്പിക്കുന്നതിന് തൊഴിലുടമകളെ ആശ്രയിക്കുന്നത് ഒഴിവാക്കുക, മൂന്ന് വർഷം വരെയുള്ള ജനനത്തീയതികളുടെ വ്യത്യാസങ്ങൾക്ക് തെളിവായി ആധാർ സ്വീകരിക്കുക തുടങ്ങിയവ നടപടിക്രമങ്ങൾ ലഘൂകരിക്കുന്നതിനുള്ള സാധ്യത ത്വരിതപ്പെടുത്തി.
മെമ്പർ പോർട്ടലിലൂടെ കെ.വൈ.സി. അപ്ഡേറ്റ് ചെയ്ത് ഓൺലൈൻ സേവനങ്ങൾ നേടാൻ കഴിയും. കെ.വൈ.സി. മാനദണ്ഡങ്ങല് പാലിക്കുന്ന അംഗങ്ങള്ക്ക് കമ്പ്യൂട്ടർ വഴിയോ ഉമംഗ് ആപ്പ് വഴിയോ ഓൺലൈൻ സേവനങ്ങളും ലഭ്യമാണ്.
പ്രധാനമന്ത്രിയുടെ ഓഫീസ്
കോവിഡ്-19 സ്ഥിതികളെക്കുറിച്ച് ബന്ധപ്പെട്ട മന്ത്രിമാരുമായി ചേര്ന്നു പ്രധാനമന്ത്രി അവലോകനം ചെയ്തു
നോവല് കൊറോണാ വൈറസിന്റെ സ്ഥിതിയെയും അതിന് വിവിധ മന്ത്രാലയങ്ങള് കൈക്കൊണ്ട നടപടികളെയും കുറിച്ച് 2020 മാര്ച്ച് 7 ഉച്ചയ്ക്ക് 11.30 ആദരണീയനായ പ്രധാനമന്ത്രി അവലോകനം ചെയ്തു. കേന്ദ്ര ആരോഗ്യ കുടുംബക്ഷേമ മന്ത്രി ഡോ: ഹര്ഷവര്ധന്, കേന്ദ്ര വിദേശകാര്യമന്ത്രി ഡോ.എസ് ജയശങ്കര്, ആരോഗ്യ കുടുംബക്ഷേമമന്ത്രാലയ സഹമന്ത്രി ശ്രീ അശ്വനി കുമാര് ചൗബേ, കാബിനറ്റ് സെക്രട്ടറി ശ്രീ രാജീവ് ഗൗബാ, നിതി ആയോഗ് അംഗം ഡോ: വിനോദ് കെ. പോള്, ഡിഫന്സ് സ്റ്റാഫ് തലവന് ജനറല് ബിപിന് റാവത്ത്, ആരോഗ്യം, ഫാര്മാ, വ്യോമയാനം, വിദേശകാര്യ, ആരോഗ്യ ഗവേഷണം, ആഭ്യന്തരം, ഷിപ്പിംഗ്, എന്.ഡി.എം.എ എന്നീ വകുപ്പുകൡലെ ഉദ്യോഗസ്ഥരും സെക്രട്ടറിമാരും മറ്റ് ഉദ്യോഗസ്ഥരും യോഗത്തില് സംബന്ധിച്ചു.
(കോവിഡ്-19നോടുള്ള പ്രതികരണവും മുന്കരുതലുമായി ആരോഗ്യ കുടുംബക്ഷേമമന്ത്രാലയവും മറ്റ് സഹായകമന്ത്രാലയങ്ങളും കൈക്കൊണ്ട നടപടികളെക്കുറിച്ചും നിലവിലെ സാഹചര്യങ്ങള് സംബന്ധിച്ചും ആരോഗ്യ കുടുംബക്ഷേമ സെക്രട്ടറി അവതരണം നടത്തി. പ്രവേശനകേന്ദ്രത്തിലും സമൂഹത്തലുമുള്ള നിരീക്ഷണം, ലബോറട്ടറി പിന്തുണ, ആശുപത്രി തയാറെടുപ്പുകള്, വന് പ്രവര്ത്തനത്തിന് വേണ്ട കാര്യങ്ങള് സ്വരൂപിക്കല്, ആരോഗ്യത്തിലെ ഭീഷണിയെക്കുറിച്ച് വിദഗ്ധരും ജനങ്ങളുമായി അപ്പോഴപ്പോള് വിവരങ്ങളും ഉപദേശങ്ങളും ആശയങ്ങളും കൈമാറല് എന്നിവയ്ക്കൊക്കെയാണ് അവതരണത്തില് ഊന്നല് നല്കിയത്.
ആവശ്യത്തിനുള്ള മരുന്നുകളുടെയും ആക്ടീവ് ഫാര്മസ്യൂട്ടിക്കല് ഇന്ഗ്രീഡിയന്റസ്  മറ്റ് ആവശ്യത്തിനുള്ള ഉപഭോഗവസ്തുക്കളുടെയും ആവശ്യത്തിനുള്ള സ്റ്റോക്ക് ലഭ്യത ഫാര്മ വകുപ്പ് സെക്രട്ടറി അറിയിച്ചു.
എല്ലാ വിമാനത്താവളങ്ങളിലും തുറമുഖങ്ങളിലും രാജ്യാതിര്ത്തികളിലും ജാഗ്രതയും സമൂഹത്തില് നിരീക്ഷണം തുടരേണ്ടതിന്റെ ആവശ്യകതയും, ഐസലേഷന് വാര്ഡുകള്ക്ക് വേണ്ടത്ര കിടക്കകള് തുടങ്ങിയ പ്രശ്നങ്ങളെല്ലാം ചര്ച്ചചെയ്തു. സമയബന്ധിതമായ പ്രതികരണത്തിന് വേണ്ടി സംസ്ഥാനങ്ങളുമായി കാര്യക്ഷമമായ ഏകോപനത്തിന്റെ ആവശ്യകതയ്ക്ക് ഡോ: ഹര്ഷവര്ധന് ഊന്നല് നല്കി. കൂടുതല് പേരെ ആശുപത്രിയില് പ്രവേശിപ്പിക്കേണ്ടിവരുന്നതിന്റെ ആവശ്യകയ്ക്ക് നിതി ആയോഗ് അംഗം ഊന്നല് നല്കി. ഇറാനിലെ ഇന്ത്യാക്കാരെ ഒഴിപ്പിക്കുന്നതിനുള്ള അഭ്യര്ത്ഥന ലഭിച്ചത് ഉയര്ത്തിക്കാട്ടി.
ഇതുവരെ കൈക്കൊണ്ട നടപടികള്ക്ക് എല്ലാ വകുപ്പുകളെയും പ്രശംസിച്ച പ്രധാനമന്ത്രി, ഉയര്ന്നുവരുന്ന സാഹചര്യത്തോടു പ്രതികരിക്കുന്നതിന് ഇന്ത്യ തയാറായിരിക്കണമെന്നു സൂചിപ്പിച്ചു. രോഗത്തെക്കുറിച്ചും കൈക്കൊള്ളേണ്ട മുന്കരുതലിനെക്കുറിച്ചും സമൂഹത്തില് അവബോധം സൃഷ്ടിക്കുന്നതിനായി എല്ലാ വകുപ്പുകളും ഒരുമിച്ചു കര്മപദ്ധതിക്ക് തുടക്കം കുറിക്കണം. ലോകത്തിന്റെ വിവിധ ഭാഗങ്ങളില്നിന്നും സംസ്ഥാനങ്ങളില്നിന്നും കോവിഡ്-19 പരിപാലനത്തിനുള്ള മികച്ച പരിപാടികള് കണ്ടെത്തുന്നതും സ്വീകരിക്കുന്നതും ഉറപ്പാക്കണമെന്ന് അദ്ദേഹം ഉദ്യോഗസ്ഥരെ ഉദ്ബോധിപ്പിച്ചു. വിദഗ്ധരുടെ അഭിപ്രായത്തിന്റെ വീക്ഷണത്തില് ജനങ്ങളുടെ കൂട്ടംകൂടല് കഴിയുന്നത്ര ഒഴിവാക്കാനും ചെയ്യേണ്ടതും ചെയ്യരുതാത്തതുമായ കാര്യങ്ങളെക്കുറിച്ച് ജനങ്ങളെ ഉപദേശിക്കണമെന്നും അദ്ദേഹം സൂചിപ്പിച്ചു. അസുഖം പടരുന്ന സാഹചര്യമുണ്ടായാല് ക്വാറന്റൈനും അടിയന്തര പരിചരണ വ്യവസ്ഥകള്ക്കും വേണ്ട സ്ഥലങ്ങള് കണ്ടെത്താനും അദ്ദേഹം നിര്ദേശം നല്കി. ഇറാനില് നിന്നുള്ള ഇന്ത്യക്കാരെ എത്രയൂം വേഗം പരിശോധിച്ച് ഒഴിപ്പിക്കുന്നതിന് ഉദ്യോഗസ്ഥര്ക്ക് നിര്ദേശം നല്കി. പൊതുജനാരോഗ്യ പരിപ്രേക്ഷ്യത്തില് നിന്ന് ഈ പകര്ച്ചവ്യാധിയെ നിയന്ത്രിക്കുന്നതിന് വേണ്ട ആവശ്യത്തിന് മുന്കൂട്ടിയുള്ള ആസൂത്രണവും പ്രതികണവും അനിവാര്യവും നിര്ണായകവുമാണെന്നും അദ്ദേഹം പ്രധാനമായി ഉയര്ത്തിക്കാട്ടി.